《奉和咏日午》
唐代·褚亮

曦车日亭午，浮箭未移晖。日光无落照，树影正中围。

草萎看稍靡，叶燥望疑稀。昼寝惭经笥，暂解入朝衣。

作者简介：褚亮（555年－647年），字希明，杭州钱塘（今浙江杭州）人 ，祖籍河南阳翟（今河南禹州），唐初十八学士之一。曾祖湮，梁御史中丞；祖蒙，太子中舍人；父玠，陈秘书监，并着名前史。其先自阳翟徙居焉。贞观二十一年（647年）卒，年八十八。谥号曰康，赠太常卿，陪葬昭陵。